Mutila naiz, 37 urte ditut, ile motza eta iluna daukat,
begi urdinak eta azala txuria. Eserita nago
eta atzean pareta txuri bat daukat bi koadrorekin.
Mikel Zorrilla naiz eta Vicomtech-en egiten dut lan.
Vicomtech ikerketa zentro bat da eta ni Digital Media
alorreko arduraduna naiz. Bertan ikerketa proiektuak diseinatu,
garatu eta kudeatzea da nire lana eta besteak beste,
TRACTION proiektu europarraren koordinatzailea naiz.
Esan bezala, Vicomtech ikerketa aplikatua egiten
duen zentroa da eta gure helburuetako
bat enpresen lehiakortasuna hobetzea da.
Esate baterako, bai ikus-entzunezko eta Media industrian,
baina baita beste esparru batzuetan ere, adibidez
industria prozesuak, energian, garraio sistemetan,
aplikazio biomedikoetan eta beste hainbeste.
Baina gure misioan ez dago bakarrik enpresen
lehiakortasuna hobetzea. Konpromiso soziala
eta inpaktu sozial positibo bat ematea ere bada,
eta zentzu horretan ez da arraroa orduan
HBB4ALL bezalako proiektuetan parte hartu izana,
non telebista interaktiboa guztiontzako
erabilgarri egiteko teknologia garatu genuen eta gaur egun
TRACTION bezalako proiektu bat koordinatzen egotea.
Txiki-txikitatik musika funtsezko pieza izan da beti nire bizitzan.
Oso gaztetan hasi nintzen musika eskolan eta bertan
hainbat instrumentu jotzen ikasi nuen. Gainera gero
hainbat musika taldetan parte hartu dut. Horregatik
nire garapen profesionalean musika eta teknologia elkartzen
direnean, niretzako motibazio gehigarria da.
Gainera, sorkuntza partekatua kontzeptuan
benetan sinesten dut eta horregatik plazer bat da
TRACTION bezalako proiektu bat koordinatzen egotea.
COVID-19-ak inpaktu handia ekarri duela,
hori ezin dugu ukatu. Duela hilabete batzuk oso zailak
edo ia ezinezkoak ziren gauzak posible bihurtu dira
eta egi bihurtu dira. Digitalizazioruntz
pauso ikaragarriak eman dira eta oso oso azkar.
TRACTION proiektua sortu genuenean, pandemia honen berririk oraindik
ez genuenean, jadanik gure norabidea
ildo honetan jarri genuen, teknologia erabili ikus-entzunezko
formatu berriak sortzeko eta sormen prozesuan
funtsezko pieza izan zedin. Horregatik garbi geratzen da
inoiz baino gehiago hau dela beharrezkoa
eta inoiz baino azkarrago behar dugula. Nik uste dut
pandemiarekin edo pandemia gabe, etorkizunean
digitalizazioruntz eman dugun aurrerapauso hau
geratzeko etorri dela.
Galdera hau ez da erantzuteko erraza.
Teknologiarekin edo teknologiarik gabe
diskriminazio eza eta berdintasun soziala izango duen gizarte batean
erabat sinesten dut. Baina pertsonak gara
ibilbide hori egin behar dugunak eta teknologia bide horretan
oso tresna baliagarria izan daiteke prozesua azeleratzeko
edo medio ezberdinak jartzeko. Ordea, teknologia
ez da bera bakarrik prozesu hori bermatuko duena.
Horregatik, oso garrantzitsua da Vicomtech bezalako
erakundeek erakusten duten konpromezu soziala eta ikerketa
bide horretan jartzea, TRACTION bezalako proiektuak
egotea, non parte hartzen duten bederatzi erakundeek oso garbi
daukaten helburu hori eta Europar komisioak
jartzen dituen medioak etorkizunean ere egotea
TRACTION bezalako proiektu gehiago egon daitezen.